**ИЗВАДКА ОТ МЕТОДОЛОГИЯ**

**за определяне на размерите на единна ставка за финансиране на дейности за организация и управление и информация и комуникация на проекти/финансови планове по Оперативна програма „Добро управление“**

В изпълнение на Решение 253/03.05.2017 г. на Министерски стъвет за одобряване на Националната методология за определяне на размерите на единна ставка за финансиране на дейности за организация и управление на проекти, съфинансирани от Европейските структурни и инвестиционни фондове и Решение № 20/12.01.2018 г. на Министерският съвет за изменения на Решение № 253/03.05.2017 г. Ръководителят на Управляващия орган на Оперативна програма „Добро управление“ одобри Методология за определяне на размерите на единна ставка за финансиране на дейности за организация и управление и информация и комуникация на проекти/ финансови планове по ОПДУ. Конкретните размери на единната ставка, в зависимост от общата стойност на проекта са както следва:

|  |  |
| --- | --- |
| **Обща стойност на проект** | **%** |
| **до 200 000 лв.** | **8%** |
| **от 200 001 до 400 000 лв.** | **7%** |
| **от 400 001-600 000 лв.** | **8%** |
| **от 600 001-1 000 000 лв.** | **7%** |
| **от 1 000 001-2 000 000 лв.** | **5%** |
| **над 2 000 001 лв.** | **3%** |

За проекти, БФП по които попада в интервала между горната граница на дадена група и долната граница на следващата по стойност група, се прилага процентът за групата с по-ниска стойност.

Определеният конкретен процент на единната ставка за размера на сумите за финансиране на дейности за организация и управление и информация и комуникация на проекти/финансови планове по ОПДУ се прилага към допустимите преки разходи по проекта, финансирани от БФП.

За проекти/финансови планове по ОПДУ конкретният процент на единна ставка определя размера на разходите за организация и управление, които са непреките разходи, свързани с възнаграждения на екипа по администриране на проекта/финансовия план (ръководител, координатор, технически сътрудник, счетоводител и др.); разходи за командировки на екипа; други разходи, необходими за администрирането на проекта/финансовия план (материали, консумативи, режийни), както и разходите за информация и комуникация, свързани с популяризиране на изпълнението и резултатите по проекта.